CELEX: 32019R0922
Language: mt
Date: 2019-06-03 00:00:00
Title: Regolament ta' Implimentazzjoni tal-Kummissjoni (UE) 2019/922 tat-3 ta' Ġunju 2019 dwar il-klassifikazzjoni ta' ċerti oġġetti fin-Nomenklatura Magħquda

6.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 148/4
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/922
         tat-3 ta' Ġunju 2019
         dwar il-klassifikazzjoni ta' ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
                  
               
                     (4)
                  
                  
                     Jixraq li jiġi stipulat li l-informazzjoni vinkolanti dwar it-tariffi maħruġa għall-oġġetti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
         
         
            Artikolu 2
            L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-3 ta' Ġunju 2019.
            
               
                  Għall-Kummissjoni,
               
               
                  F'isem il-President,
               
               Stephen QUEST
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-oġġetti
                     
                     
                        Klassifikazzjoni
                        (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Prodott magħmul minn granijiet fini ta' lewn beige li fihom partikuli bojod, ippreżentat bl-ingrossa.
                        Il-prodott fih:
                        
                                    —
                                 
                                 
                                    metijonina,
                                 
                              
                                    —
                                 
                                 
                                    ċistina,
                                 
                              
                                    —
                                 
                                 
                                    pantotenat tal-kalċju,
                                 
                              
                                    —
                                 
                                 
                                    tijamina-kloridrat,
                                 
                              
                                    —
                                 
                                 
                                    piridossina-kloridrat,
                                 
                              
                                    —
                                 
                                 
                                    aċidu para-amminobenżojku,
                                 
                              
                                    —
                                 
                                 
                                    estratt tal-millieġ (Panicum miliaceum),
                                 
                              
                                    —
                                 
                                 
                                    estratt tas-sufara tal-qamħ,
                                 
                              
                                    —
                                 
                                 
                                    ħmira mediċinali,
                                 
                              
                                    —
                                 
                                 
                                    ħadid,
                                 
                              
                                    —
                                 
                                 
                                    żingu,
                                 
                              
                                    —
                                 
                                 
                                    ram (f'rabta kumplessa),
                                 
                              u eċċipjenti.
                        Fi proċess ta' produzzjoni ulterjuri, il-prodott huwa omoġenizzat sabiex jitqiegħed f'kapsuli.
                        Il-prodott huwa ppreżentat biex jintuża bħala suppliment tal-ikel li jwaqqaf it-telf tax-xagħar u li jistimula t-tkabbir tax-xagħar. Huwa ppreżentat wkoll li jipprovdi benefiċċji f'każijiet ta' ġilda niexfa u li titfarfar, ta' ħakk u seborrea, u kif ukoll biex isaħħaħ id-dwiefer.
                     
                     
                        2106 90 92 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċijiet NM 2106 , 2106 90  u 2106 90 92 .
                        Il-prodott huwa preparazzjoni bl-ingrossa li essenzjalment tinkludi nutrijenti (proteini, vitamini u minerali essenzjali) meħtieġa biex jistimulaw it-tkabbir b'saħħtu tax-xagħar u tad-dwiefer. Għalhekk, il-klassifikazzjoni taħt l-intestatura 3003  hija eskluża (ara wkoll in-Noti ta' Spjegazzjoni tas-Sistema Armonizzata (NSSA) tal-intestatura 3003 , it-tielet u s-sitt paragrafu).
                        Konsegwentement, il-prodott huwa preparazzjoni tal-ikel mhux speċifikata jew inkluża banda oħra (ara wkoll l-NSSA tal-intestatura 2106 , it-tieni paragrafu, il-punt (16)).
                        Għaldaqstant, il-prodott għandu jiġi kklassifikat taħt il-kodiċi NM 2106 90 92  bħala preparazzjoni tal-ikel li mhux speċifikata jew inkluża banda oħra.